Divadlo (prírodná pamiatka)

Divadlo je zaujímavý skalný útvar, zaradený do súpisu prírodných pamiatok pod ev. č. 1797, nachádza sa asi 3 km juhovýchodne od obce Hamr na Jezeře v okrese Česká Lípa. Je na území Ralskej pahorkatiny, v bývalom vojenskom priestore Ralsko. Opis Hlavnou časťou celej lokality vzniknutej postupným zvetraním pieskovcov je skalný oblúk, doplnený mnohými zvetranými stĺpmi, dutinami, rímsami a výklenkami. Okolo je prevažne borovicový les s výskytom bieleho imela a vresu, pri skalách sa vyskytujú v malej miere i lišajníky a machy. Divadlo je 3,5 km od obce Hamr na Jezeře vo východnej časti okresu Česká Lípa. Je súčasťou Zákupskej pahorkatiny (a tá je časťou Ralskej pahorkatiny), v nadmorskej výške 365 až 384 m n. m. Prírodná pamiatka Na ploche 2,45 ha je tu maloplošné chránené územie - prírodná pamiatka Divadlo, vyhlásená v roku 1996, ktorej riadenie má na starosti AOPK ČR CHKO Kokořínsko. Dôvodom ochrany je prírodný amfiteáter budovaný kremičitými pieskovcami s limonitovými inkrustáciami. Okolie Na modrej okružnej ceste je celý rad ďalších prírodných pamiatok - Široký kámen a Děvín, Ostrý a Schachtstein, Rašeliniště Černého rybníka, Stohánek. Územie je dostupné po modro značenom turistickom okruhu s dĺžkou 9 km z Hamru na Jezeře s malým prevýšením. Súčasťou okruhu je rozľahlá zrúcanina hradu Děvína. K Divadlu nevedie žiadna cesta, najbližšia autobusová zastávka je v Hamri. Referencie Pozri aj Zoznam chránených území v okrese Česká Lípa Zákupská pahorkatina Iné projekty Commons ponúka multimediálne súbory na tému Divadlo (prírodná pamiatka) Externé odkazy Nariadenie Okresného úradu Česká Lípa o zriadení prírodnej pamiatky Na stránke Libereckého kraja[nefunkčný odkaz] Zdroj Tento článok je čiastočný alebo úplný preklad článku Divadlo (přírodní památka) na českej Wikipédii.